บ่อเกลือวิว รีสอร์ท(Boklua View Resort) รีสอร์ทเล็กๆ ตั้งอยู่ในหุบเขาบรรยากาศส่วนตัวเงียบสงบ และที่นี่มีห้องอาหารชื่อเก๋ไก๋ว่า “ปองซา” เป็นภาษาถิ่นของที่นี่แปลว่า ทานข้าว หากมานั่งทานอาหารที่นี่จะได้สัมผัสกับทิวทัศน์อันงดงามของแม่น้ำมาง นั่งชมวิวที่ภูเขาแม่น้ำที่ระเบียงอันแสนสบาย พร้อมกับลิ้มรสชาติอาหารโดยฝีมือคุณทวน อุประจักษ์ ผู้ซึ่งเกิดที่บ่อเกลือและเคยเป็นเชฟฝีมือเยี่ยมทำงานที่โรงแรมชื่อดังหลายแห่งในกรุงเทพ แต่ก็ได้ตัดสินใจหวนกลับมาที่บ้านเกิดและมาสร้างบ่อเกลือวิว รีสอร์ทขึ้น ซึ่งบ่อเกลือวิวมีแปลงผักส่วนตัว ที่ปลูกผักปลอดสารพิษเพื่อนำมาปรุงเป็นอาหารมากมาย หลายเมนู และที่นี่ยังมีร้านขายของที่ระลึกให้ซื้อเป็นของขวัญของฝาก ได้อีกด้วย

อาหารที่สั่งมีไก่ทอดมะแขว่น , ยำผักกูด , ต้มไก่เมือง ประทับใจอาหารทั้ง  3 เมนูเลยค่ะ อร่อยถูกปาก ถูกใจมาก ยำผักกูดนี่ผักสดกรอบมากๆ ไก่ทอดมะแขว่นหอมอร่อยสุดๆ ต้มไก่เมืองก็กลมกล่อมกำลังดี ถ้าเผ็ดอีกนิดนะ เอาใจไปเลย พนักงานก็บริการดีมาก พูดจาดี น่ารัก กิริยามารยาทนุ่มนวล เอา 5 ดาวไปเลย

พิกัดร้าน ตั้งอยู่ที่ 209 บ้านบ่อหลวง ต.บ่อเกลือใต้ อ.บ่อเกลือ จ.น่าน การเดินทางมาจากตัวเมืองบ่อเกลือ จ.น่าน มุ่งหน้าไปทางบ้านบ่อหลวง จะเห็นบ่อเกลือวิวรีสอร์ท อยู่ใกล้กับอุทยานแห่งชาติขุนน่าน ห่างจากที่ว่าการอำเภอประมาณ 200 ม. 
เบอร์โทร. 0-5477-8140,08-1809-6392 หรือเข้าไปดูรายละเอียดได้ที่ www.bokluaview.com